CELEX: C2005/132/57
Language: et
Date: 2005-05-28 00:00:00
Title: Kohtuasi T-130/05: Dominique Albert-Bousquet' ja 142 teise ametniku 14. märtsi 2005. aasta hagi Euroopa Ühenduste Komisjoni vastu

28.5.2005   
            
            
               ET
            
            
               Euroopa Liidu Teataja
            
            
               C 132/31
            
         Dominique Albert-Bousquet' ja 142 teise ametniku 14. märtsi 2005. aasta hagi Euroopa Ühenduste Komisjoni vastu
   (Kohtuasi T-130/05)
   (2005/C 132/57)
   Kohtumenetluse keel: prantsuse
   Dominique Albert-Bousquet', elukoht Brüssel, ja 142 teist ametnikku esitasid 14. märtsil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindajad on advokaadid Sébastien Orlandi, Xavier Martin, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada otsused hagejate Euroopa Ühenduste ametnikeks nimetamise kohta osas, millega määrati nende palgaaste tööle võtmisel personalieeskirjade XIII lisa artiklit 12 rakendades;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Kõik käesoleva kohtuasja hagejad, kes võeti tööle pärast 1. maid 2004, olles läbinud konkursi, mille teade avaldati enne seda kuupäeva, vaidlustavad väidetava diskrimineerimise, mis tuleneb sellest, et vastavalt määruse (EÜ, Euratom) nr 723/2004, millega muudetakse ametnike personalieeskirju, XIII lisa artiklile 12 on nende palgaastmetesse määramise tingimused erinevad, võrreldes sama konkursi läbinutega, kes võeti tööle enne seda personalieeskirjade muudatust.
   Oma hagi toetuseks väidavad hagejad, et:
   
               —
            
            
               rikuti võrdse kohtlemise põhimõtet;
            
         
               —
            
            
               rikuti personalieeskirjade artikli 31 lõiget 1 ning artikli 29 lõiget 1;
            
         
               —
            
            
               rikuti personalieeskirjade artikli 5 lõiget 5;
            
         
               —
            
            
               rikuti õiguspärase ootuse kaitse põhimõtet.
            
         Sellega seoses väidavad hagejad, et ühenduse kohtupraktikast tulenevalt on sama konkursi läbinud võrreldavas olukorras ning neid peab samamoodi kohtlema. Lisaks esitasid nad oma kandidatuurid eesmärgiga saada tööle nende poolt läbitud vastavate konkursside teadetes nimetatud vabale ametikohale. Seega on neil mõistlik ootus, et neid võetakse tööle läbitud konkursi teadetega määratud ametikohtadele ja palgaastmele.